CHARLES DICKENS,
 A CHRISTMAS CAROL
     U srijedu 16.10.2019. bili smo u Zagrebu na kazališnoj predstavi  Charlesa Dickensa „A Christmas Carol“. 
     Predstava je započela predstavljanjem glavnog lika Ebenezera Scroogea koji je bio bogat, ali škrt i sebičan čovjek. Na Badnju večer  Scrooge je sjedio sam u svojoj hladnoj sobi. Ukazao mu se duh njegova mrtvog prijatelja Jacoba Marleya. Duh je rekao Scroogeu da promjeni svoj život i da mora postati bolji čovjek. Scrooge je bio preplašen i nakon susreta s duhom otišao je u krevet. Dok je on spavao pojavio se Duh božićne prošlosti koji ga je odveo u vrijeme kada je Scrooge bio dobar i druželjubiv čovjek. Poslije Duha božićne prošlosti pojavio se Duh božićne sadašnjosti. Duh ga je odveo u kuću njegova zaposlenika Boba Cratchita. Vidio je Bobovu obitelj zajedno za stolom na kojem nije bilo puno hrane, ali svi oni su rekli da je to bila najbolja Božićna večera. Vidio je Bobovog sina Tiny Tima koji je bio hendikepiran, a oni nisu imali novca za doktora. Duh je rekao Scroogeu da ako ne nabave novac za doktora dječak će umrijeti. Zatim ga je Duh božićne budućnosti odveo na groblje i pokazao mu zapušten grob na kojem je bilo Scroogevo ime. Nakon duhova božićne prošlosti, sadašnjosti i budućnosti Scrooge se promijenio i postao bolji čovjek. 
     Predstava je bila jako zanimljiva, smiješna i poučna. Jako mi se svidjelo to što je predstava bila na engleskom jeziku i zato što, dok sam gledala predstavu imala sam osjećaj kao da gledam film. Preporučujem ju svima koji su u mogućnosti pogledati ju jer je bila puno bolja i zanimljivija nego što sam očekivala. 
